pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-พม. เร่งช่วยเหลือเยียวยาจิตใจครอบครัวของเด็กหญิงวัย 4 ขวบ พลัดตกท่อบำบัดน้ำเสีย ของบ้านเอื้ออาทรเศรษฐกิจ 2 จังหวัดสมุทรสาคร
วันอังคารที่ 16 พฤษภาคม 2560
พม. เร่งช่วยเหลือเยียวยาจิตใจครอบครัวของเด็กหญิงวัย 4 ขวบ พลัดตกท่อบําบัดน้ําเสีย ของบ้านเอื้ออาทรเศรษฐกิจ 2 จังหวัดสมุทรสาคร
พม. เร่งช่วยเหลือเยียวยาจิตใจครอบครัวของเด็กหญิงวัย 4 ขวบ พลัดตกท่อบําบัดน้ําเสีย ของบ้านเอื้ออาทรเศรษฐกิจ 2 จังหวัดสมุทรสาคร
เมื่อวันที่ 13 พ.ค. 60 เวลา 13.00 น. นายณรงค์ คงคํา ผู้ตรวจราชการกระทรวงการพัฒนาสังคมและความมั่นคงของมนุษย์ ในฐานะโฆษกกระทรวงฯ ชี้แจงกรณีเมื่อวันที่ 10 พฤษภาคม 2560 มีเด็กหญิง อายุ 4 ปี พลัดตกลงไปในท่อบําบัดน้ําเสีย (น้ําทิ้ง) ของโครงการบ้านเอื้ออาทรเศรษฐกิจ 2 จังหวัดสมุทรสาคร และได้จมน้ําเสียชีวิต ว่า โครงการดังกล่าวเป็นอาคารชุด 5 ชั้น จํานวน 12 อาคาร 524 หน่วย ได้รับการจดทะเบียนเป็นนิติบุคคลอาคารชุดบ้านเอื้ออาทรเศรษฐกิจ 2 เมื่อวันที่ 5 ตุลาคม 2554 ซึ่งการเคหะแห่งชาติ (กคช.) ได้มอบโอนให้นิติบุคคลฯ เป็นผู้บริหารจัดการดูแลโครงการมาอย่างต่อเนื่องจนถึงปัจจุบัน
นายณรงค์ กล่าวต่อไปว่า พลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) และคณะผู้บริหารกระทรวงการพัฒนาสังคมฯ ขอแสดงความเสียใจต่อเหตุการณ์ดังกล่าว และได้มอบหมายให้บุคลากรในหน่วยงานสังกัดกระทรวงการพัฒนาสังคมฯ ในพื้นที่จังหวัดสมุทรสาคร ประกอบด้วย พัฒนาสังคมและความมั่นคงของมนุษย์จังหวัดสมุทรสาคร เจ้าหน้าที่บ้านพักเด็กและครอบครัวจังหวัดสมุทรสาคร ผู้อํานวยการฝ่ายบริหารงานชุมชน 4 การเคหะแห่งชาติ และเจ้าหน้าที่หน่วยงานที่เกี่ยวข้อง เร่งลงพื้นที่เยี่ยมครอบครัวผู้เสียชีวิตเพื่อเยียวยาสภาพจิตใจอย่างใกล้ชิด พร้อมทั้ง มอบเงินสงเคราะห์ครอบครัวจํานวนหนึ่ง เพื่อเป็นการช่วยเหลือในเบื้องต้น
"อย่างไรก็ตาม กระทรวงการพัฒนาสังคมฯ โดย กคช. ได้ประสานให้นิติบุคคลอาคารชุดบ้านเอื้ออาทรเศรษฐกิจ 2 เร่งดําเนินการในส่วนที่เกี่ยวข้องต่อไป โดยฝ่ายปรับปรุงและบํารุงรักษาชุมชนได้ให้คําปรึกษาด้านเทคนิค การบํารุงรักษาการดูแลสาธารณูปการ ให้มีความพร้อมในการใช้งาน และปลอดภัยสําหรับผู้อยู่อาศัย เพื่อเป็นการป้องกันไม่ให้เกิดเหตุซ้ําอีก นอกจากนี้ ยังได้สั่งการให้สํานักงานเคหะชุมชนทั่วประเทศ ให้กําชับให้นิติบุคคลทุกโครงการ ตรวจสอบสาธารณูปโภคและสาธารณูปการในโครงการให้พร้อมใช้งาน เพื่อเป็นการป้องกันไม่ให้เกิดเหตุการณ์ในลักษณะดังกล่าวขึ้นอีก” นายณรงค์ กล่าวในตอนท้าย
รัฐบาลไทย-ข่าวทำเนียบรัฐบาล-กรมบัญชีกลางลงดาบ ผู้กระทำผิดเงื่อนไขบัตรสวัสดิการแห่งรัฐ
วันอังคารที่ 3 ตุลาคม 2560
กรมบัญชีกลางลงดาบ ผู้กระทําผิดเงื่อนไขบัตรสวัสดิการแห่งรัฐ
ตามเงื่อนไขการใช้บัตรสวัสดิการแห่งรัฐไม่สามารถแลกเป็นเงินสดได้ไม่ว่ากรณีใดๆ หากผู้ใดกระทําผิดไปจากเงื่อนไขที่กําหนดจะถูกกระทรวงพาณิชย์ถอนออกจากทะเบียนร้านค้าธงฟ้าประชารัฐ
นางสาวสุทธิรัตน์ รัตนโชติ อธิบดีกรมบัญชีกลาง เปิดเผยว่า หลังจากมีการใช้บัตรสวัสดิการแห่งรัฐ พบว่า ตั้งแต่วันที่ 21 กันยายน – วันที่ 1 ตุลาคม 2560 มีผู้มีสิทธิมารับบัตรสวัสดิการแห่งรัฐแล้ว จํานวนกว่า 6 ล้านคน ทั้งนี้ ผู้มีสิทธิตามบัตรสวัสดิการแห่งรัฐจํานวนประมาณ 400,000 ราย ได้มาใช้สิทธิซื้อสินค้าจากร้านธงฟ้าประชารัฐ ประเภทสินค้าอุปโภคเป็นจํานวนมาก คิดเป็นจํานวนเงินกว่า 100 ล้านบาท แต่ในขณะเดียวก็ได้รับข้อมูลจากเจ้าหน้าที่คลังจังหวัดและพาณิชย์จังหวัดที่ลงพื้นที่ติดตามการใช้สิทธิตามบัตรสวัสดิการแห่งรัฐกับการซื้อสินค้าร้านธงฟ้า ว่ามีร้านธงฟ้าประชารัฐบางร้าน ฉวยโอกาสให้ผู้มีสิทธิเปลี่ยนวงเงินซื้อสินค้าเป็นเงินสด การกระทําดังกล่าวไม่เป็นไปตามวัตถุประสงค์ของรัฐบาลที่ต้องการให้ความช่วยเหลือในการลดค่าครองชีพของประชาชน
อธิบดีกรมบัญชีกลาง กล่าวย้ําว่า ตามเงื่อนไขการใช้บัตรสวัสดิการแห่งรัฐไม่สามารถแลกเป็นเงินสดได้ไม่ว่ากรณีใดๆ หากผู้ใดกระทําผิดไปจากเงื่อนไขที่กําหนดจะถูกกระทรวงพาณิชย์ถอนออกจากทะเบียนร้านค้าธงฟ้าประชารัฐ และทางกรมบัญชีกลางจะดําเนินการเรียกคืนเครื่อง EDC จากเจ้าของร้านทันที ส่วนผู้มีสิทธิที่ร่วมกระทําผิด จะถูกตัดสิทธิในบัตรสวัสดิการแห่งรัฐ และต้องคืนเงินให้แก่ทางราชการ รวมทั้งอาจมีโทษตามที่กฎหมายกําหนดด้วย
รัฐบาลได้ให้ความช่วยเหลือผ่านบัตรสวัสดิการแห่งรัฐ เพื่อต้องการแบ่งเบาภาระค่าใช้จ่ายให้กับประชาชนผู้มีสิทธิ โดยขอให้ผู้มีสิทธิทุกคนปฏิบัติตามเงื่อนไขการใช้บัตรอย่างถูกต้อง ทั้งนี้ อยากให้ประชาชนทุกภาคส่วน ทั้งภาครัฐ และภาคเอกชน ช่วยกันสอดส่องดูแลในเรื่องดังกล่าว โดยหากพบเห็นการกระทําความผิดเกี่ยวกับบัตรสวัสดิการแห่งรัฐ สามารถแจ้งข้อมูลได้ที่ สํานักงานคลังจังหวัดและสํานักงานพาณิชย์จังหวัดทุกจังหวัด หรือติดต่อ
แจ้งเข้ามาได้ที่ Call Center บัตรสวัสดิการแห่งรัฐ หมายเลขโทรศัพท์ 02-109-2345
รัฐบาลไทย-ข่าวทำเนียบรัฐบาล-กรมอุทยานแห่งชาติ สัตว์ป่า และพันธุ์พืช ชี้แจงกรณีพบการเผยแพร่ภาพทารุณกรรมช้างในแหล่งท่องเที่ยวในไทย
วันอังคารที่ 6 สิงหาคม 2562
กรมอุทยานแห่งชาติ สัตว์ป่า และพันธุ์พืช ชี้แจงกรณีพบการเผยแพร่ภาพทารุณกรรมช้างในแหล่งท่องเที่ยวในไทย
กรมอุทยานแห่งชาติ สัตว์ป่า และพันธุ์พืช ชี้แจงกรณีพบการเผยแพร่ภาพทารุณกรรมช้างในแหล่งท่องเที่ยวในไทย
วันนี้ (2 สิงหาคม 2562) นายธัญญา เนติธรรมกุล อธิบดีกรมอุทยานแห่งชาติ สัตว์ป่า และพันธุ์พืช กระทรวงทรัพยากรธรรมชาติและสิ่งแวดล้อม ชี้แจงข่าว จากกรณีที่นิวซีแลนด์ เฮรัลด์ สื่อยักษ์ใหญ่ของนิวซีแลนด์ เผยแพร่ภาพถ่ายของช้างที่แหล่งท่องเที่ยวแห่งหนึ่งของไทย ซึ่งถูกควาญช้างใช้ขอแหลมสับที่หัวจนเป็นบาดแผลเหวอะหลายจุดและมีเลือดไหลออกมาจากแผล สร้างความสะเทือนใจแก่นักท่องเที่ยวชาวต่างชาติ ซึ่ง อาบัง ดา บาลิค นักท่องเที่ยวชาวมาเลเซีย ได้นําภาพถ่ายไปแชร์ผ่านทวิตเตอร์ส่วนตัว ก่อนจะมีผู้คนในโลกออนไลน์เข้าไปแสดงความคิดเห็นและแชร์ต่อกันเป็นจํานวนมาก
อธิบดีกรมอุทยานแห่งชาติฯ ระบุว่า จากการตรวจสอบข้อมูลตามที่เป็นข่าวเป็นการกล่าวถึงภาพรวม มิได้กล่าวถึงว่าสถานที่ใด ปัจจุบันการประกอบกิจการปางช้างเพื่อการท่องเที่ยว ขณะนี้ยังไม่มีกฎหมายหรือหน่วยงานราชการใดบังคับหรือควบคุมเป็นการเฉพาะ แต่เนื่องจากกิจกรรมปางช้างส่วนใหญ่ให้บริการสําหรับนักท่องเที่ยวต่างชาติ กรมการท่องเที่ยวได้เล็งเห็นความสําคัญ จึงกําหนดมาตรฐานการจัดกิจกรรมปางช้างเพื่อการท่องเที่ยว โดยกําหนดให้ปางช้างที่สมัครใจเข้ามาร่วมดําเนินการอย่างมีมาตรฐาน นอกจากนี้ กรมปศุสัตว์ ได้ออกพระราชบัญญัติป้องกันการทารุณกรรมและการจัดสวัสดิภาพสัตว์ พ.ศ.2557 เพื่อมิให้สัตว์ถูกทารุณกรรม และให้ผู้เป็นเจ้าของต้องจัดสวัสดิภาพให้แก่สัตว์ มิฉะนั้นจะได้รับโทษทางอาญา ทั้งนี้ กรมอุทยานแห่งชาติ สัตว์ป่าและพันธุ์พืช ไม่ได้นิ่งนอนใจ และได้ดําเนินการด้านต่างๆ กับช้างป่าอย่างต่อเนื่อง และแม้ว่าช้างบ้านมิได้อยู่ในการกํากับดูแล ของกรมอุทยานแห่งชาติ สัตว์ป่า และพันธุ์พืช แต่มีช้างบ้านบางส่วนดําเนินกิจกรรมภายในสวนสัตว์สาธารณะ โดยกรมอุทยานแห่งชาติ สัตว์ป่า และพันธุ์พืช จะดําเนินการเฝ้าระวังตรวจตรามิให้มีกิจกรรมที่เข้าข่ายการทรมานหรือกิจกรรมที่ไม่เหมาะสมต่อสัตว์ที่อาจเกิดอันตรายต่อทั้งสัตว์และคน รวมทั้งผู้รับใบอนุญาตต้องจัดสวัสดิภาพสัตว์ ให้มีสภาพที่เหมาะสม โดยได้กําหนดแนวทางปฏิบัติให้สํานักบริหารพื้นที่อนุรักษ์ท้องที่ พิจารณาสั่งการให้เจ้าหน้าที่ผู้รับผิดชอบดําเนินการตรวจสอบควบคุมการดําเนินกิจการสวนสัตว์สาธารณะของผู้รับอนุญาตให้เป็นไปตามกฎ ระเบียบ และเงื่อนไขในการอนุญาตเป็นประจําอย่างน้อย 3 เดือนต่อครั้ง และหากพบการกระทําผิดกฎหมายให้ดําเนินการตามอํานาจหน้าที่โดยเคร่งครัด สําหรับปางช้างทั่วไปที่อยู่ตามสถานที่ท่องเที่ยว จะประสานกับหน่วยงานที่เกี่ยวข้อง เพื่อร่วมมือในการตรวจสอบควบคุมกิจการปางช้างไม่ให้เกิดการทรมานและจัดให้มีสวัสดิภาพที่เหมาะสม
......................
รัฐบาลไทย-ข่าวทำเนียบรัฐบาล-รมว.วธ.เป็นประธานในพิธีการประกวดสวดมนต์หมู่สรรเสริญพระรัตนตรัย ทำนองสรภัญญะ ประจำปี พ.ศ. ๒๕๖๐
วันอังคารที่ 2 พฤษภาคม 2560
รมว.วธ.เป็นประธานในพิธีการประกวดสวดมนต์หมู่สรรเสริญพระรัตนตรัย ทํานองสรภัญญะ ประจําปี พ.ศ. ๒๕๖๐
"การประกวดสวดมนต์หมู่สรรเสริญพระรัตนตรัย ทํานองสรภัญญะ ประจําปี พ.ศ. ๒๕๖๐"
วันที่ ๑ พฤษภาคม ๒๕๖๐ เวลา ๑๓.๓๐ น. นายวีระ โรจน์พจนรัตน์ รัฐมนตรีว่าการกระทรวงวัฒนธรรมเป็นประธานในพิธี "การประกวดสวดมนต์หมู่สรรเสริญพระรัตนตรัย ทํานองสรภัญญะ ประจําปี พ.ศ. ๒๕๖๐"โดยมีพระพรหมดิลกเจ้าอาวาสวัดสามพระยา เป็นประธานฝ่ายสงฆ์ พร้อมด้วยนายปรารพ เหล่าวานิช เลขานุการรัฐมนตรีว่าการกระทรวงวัฒนธรรม นายมานัส ทารัตน์ใจ อธิบดีกรมการศาสนา ผู้บริหารกระทรวงวัฒนธรรม คณะครู และนักเรียนเข้าร่วมในพิธี ณ วัดกระทุ่มเสือปลา เขตประเวศ กรุงเทพฯ
รัฐบาลไทย-ข่าวทำเนียบรัฐบาล-กพร. เผยร่าง พ.ร.บ.แร่ฉบับใหม่ มุ่งเพิ่มประโยชน์ต่อสังคม เศรษฐกิจ และสิ่งแวดล้อม พร้อมกำหนดให้มีการวางหลักประกันฟื้นฟูพื้นที่การทำเหมือง
วันจันทร์ที่ 9 มกราคม 2560
กพร. เผยร่าง พ.ร.บ.แร่ฉบับใหม่ มุ่งเพิ่มประโยชน์ต่อสังคม เศรษฐกิจ และสิ่งแวดล้อม พร้อมกําหนดให้มีการวางหลักประกันฟื้นฟูพื้นที่การทําเหมือง
กพร. เผยร่าง พ.ร.บ.แร่ฉบับใหม่ มุ่งเพิ่มประโยชน์ต่อสังคม เศรษฐกิจ และสิ่งแวดล้อม พร้อมกําหนดให้มีการวางหลักประกันฟื้นฟูพื้นที่การทําเหมือง
รัฐบาลไทย-ข่าวทำเนียบรัฐบาล-“บิ๊กอู๋” ลั่น เร่งปรับปรุงศูนย์พิสูจน์สัญชาติต่างด้าว เน้นสะดวก ลดแออัด ปราศจากนายหน้า
วันพุธที่ 13 ธันวาคม 2560
“บิ๊กอู๋” ลั่น เร่งปรับปรุงศูนย์พิสูจน์สัญชาติต่างด้าว เน้นสะดวก ลดแออัด ปราศจากนายหน้า
“บิ๊กอู๋” เชิญบริษัทนําเข้าแรงงานถูกกฎหมาย 78 บริษัทตบเท้าเข้ารับฟัง ร่าง พ.ร.ก.การทํางานของคนต่างด้าว ทําความเข้าใจอัตราโทษ การบริหารจัดการ พร้อมรับฟังข้อเสนอแนะ เน้นการทํางานร่วมรัฐ - เอกชน นํานโยบายสู่การปฏิบัติ กําชับปรับปรุงศูนย์ออกเอกสารแรงงาน
“บิ๊กอู๋” เชิญบริษัทนําเข้าแรงงานถูกกฎหมาย 78 บริษัทตบเท้าเข้ารับฟัง ร่าง พ.ร.ก.การทํางานของคนต่างด้าว ทําความเข้าใจอัตราโทษ การบริหารจัดการ พร้อมรับฟังข้อเสนอแนะ เน้นการทํางานร่วมรัฐ - เอกชน นํานโยบายสู่การปฏิบัติ กําชับปรับปรุงศูนย์ออกเอกสารแรงงานเมียนมาจากสมุทรปราการ ไปอิมพีเรียล สําโรง และศูนย์อื่นๆ เน้นอํานวยความสะดวก ลดความแออัด รวดเร็ว หมดปัญหาสายนายหน้า พร้อมลงพื้นที่ติดตามงานสัปดาห์หน้า
พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน เปิดเผยภายหลังการพบปะรับฟังความคิดเห็น/ข้อเสนอแนะจากผู้รับใบอนุญาตให้นําคนต่างด้าวมาทํางานตามร่างพระราชกําหนดการบริหารจัดการการทํางานของคนต่างด้าว (ฉบับที่..) ณ ห้องอบรมคนหางาน ชั้น 11 กองบริหารแรงงานไทยไปต่างประเทศ อาคารสํานักงานประกันสังคมกรุงเทพมหานครพื้นที่ 3 โดยกล่าวว่า วันนี้ได้พบปะกับผู้ที่เป็นตัวแทนและเจ้าของบริษัทนําคนต่างด้าวเข้ามาทํางานในประเทศอย่างถูกกฎหมายจํานวน 112 บริษัท ที่ได้มาเข้ารับการอบรมจํานวน 78 บริษัท ซึ่งได้ชี้แจงถึงประเด็นพระราชกําหนดการบริหารจัดการการทํางานของคนต่างด้าว (ฉบับที่..) ที่กําลังจะประกาศบังคับใช้ ทั้งเรื่องอัตราโทษและการบริหารจัดการเพื่อให้ทราบวัตถุประสงค์ที่แท้จริงของ พ.ร.ก. รวมทั้งรับฟังข้อคิดเห็นที่มีข้อเสนอแนะ เพื่อให้เกิดการทํางานร่วมกันระหว่างบริษัทและกระทรวงแรงงาน ซึ่งจะทําให้เกิดการขับเคลื่อนนโยบายไปสู่การปฏิบัติ ได้อย่างชัดเจน
พล.ต.อ.อดุลย์ฯ กล่าวต่อว่า ศูนย์พิสูจน์สัญชาติแรงงานต่างด้าวที่ยังมีการบริหารจัดการไม่ดีนัก เช่น ระบบคิวยังไม่ถูกต้อง รวมถึงระบบขั้นตอนที่ยาวจนเกินไปโดยเฉพาะในจังหวัดสระแก้ว หนองคาย ได้ให้กรมการจัดหางานดําเนินการตรวจสอบแก้ไขโดยด่วน อย่างไรก็ตาม ขณะนี้การจัดระเบียบแรงงานต่างด้าวได้มีการขับเคลื่อนและก้าวหน้าไปพอสมควร ประเด็นการบริหารจัดการจะได้นําไปปรับปรุงเพื่อให้สามารถจัดระเบียบได้โดยการลดขั้นตอน มีความถูกต้อง นายจ้างและแรงงานได้รับความสะดวก ทั้งนี้ จากการตรวจเยี่ยมศูนย์ออกเอกสารรับรองบุคคลสัญชาติเมียนมา จ.สมุทรปราการ เมื่อ 2 สัปดาห์ก่อน ได้สั่งการให้กรมการจัดหางานปรับเปลี่ยนสถานที่ตั้งศูนย์ฯ มาเป็นอิมพีเรียล เวิล์ด สําโรง เนื่องจากไม่ไกลจากจุดเดิม สามารถรองรับปริมาณผู้มาใช้บริการได้มากขึ้น และมีรถไฟฟ้าผ่าน ทําให้การทํางานลื่นไหลขึ้น ลดความแออัด และอํานวยความสะดวกให้แก่นายจ้างและแรงงานได้มากยิ่งขึ้น โดยในสัปดาห์หน้าศูนย์ฯ แห่งนี้จะสามารถเปิดให้บริการได้ ซึ่ง พล.ต.อ.อดุลย์ฯ มีกําหนดการจะเข้าตรวจเยี่ยมการทํางานของศูนย์ฯ ในสัปดาห์หน้าเช่นกัน นอกจากนี้ รมว.แรงงาน ยังได้กําชับให้เจ้าหน้าที่กรมการจัดหางานปรับปรุงการทํางานของทุกศูนย์ฯ ให้เป็นมาตรฐานเดียวกัน เพื่อให้นายจ้างและแรงงานได้รับความสะดวก รวมทั้งลดปัญหาสายนายหน้าเถื่อนอีกด้วย
---------------------------------
กองเผยแพร่และประชาสัมพันธ์/
ชนินทร เพ็ชรทับ – ข่าว/
สมภพ ศีลบุตร – ภาพ/
13 ธันวาคม 2560
รัฐบาลไทย-ข่าวทำเนียบรัฐบาล-การประชุมคณะกรรมการความตกลงว่าด้วยอุปสรรคทางเทคนิคต่อการค้า สมัยสามัญ ครั้งที่ 77 ณ นครเจนีวา สมาพันธรัฐสวิส
วันพฤหัสบดีที่ 7 มีนาคม 2562
การประชุมคณะกรรมการความตกลงว่าด้วยอุปสรรคทางเทคนิคต่อการค้า สมัยสามัญ ครั้งที่ 77 ณ นครเจนีวา สมาพันธรัฐสวิส
นางสาวนิสากร จึงเจริญธรรม รองปลัดกระทรวงอุตสาหกรรม ในฐานะประธานคณะกรรมการอุปสรรคทางเทคนิคต่อการค้า ข้าร่วมการประชุมคณะกรรมการความตกลงว่าด้วยอุปสรรคทางเทคนิคต่อการค้า (Committee on TBT) สมัยสามัญ ครั้งที่ 77 ระหว่างวันที่ 5 – 7 มีนาคม 2562 ณ นครเจนีวา
นางสาวนิสากร จึงเจริญธรรม รองปลัดกระทรวงอุตสาหกรรม ในฐานะประธานคณะกรรมการอุปสรรคทางเทคนิคต่อการค้า และนายไชยวัฒน์ ตั้งเกริกโอฬาร ผู้อํานวยการกองบริหารมาตรฐานระหว่างประเทศ สํานักงานมาตรฐานผลิตภัณฑ์อุตสาหกรรม พร้อมคณะผู้แทนกระทรวงอุตสาหกรรม เข้าร่วมการประชุมคณะกรรมการความตกลงว่าด้วยอุปสรรคทางเทคนิคต่อการค้า (Committee on TBT) สมัยสามัญ ครั้งที่ 77 ระหว่างวันที่ 5 – 7 มีนาคม 2562 ณ นครเจนีวา สมาพันธรัฐสวิส พร้อมทั้งร่วมหารือในประเด็นข้อกังวลทางการค้าที่ประเทศสมาชิกองค์การการค้าโลก (WTO) มีต่อกฎระเบียบของประเทศสมาชิกอื่น
โดยในการประชุมครั้งนี้ มีข้อกังวลทางการค้าที่เกี่ยวข้องกับประเทศไทย จํานวน 3 เรื่อง แบ่งออกเป็นข้อกังวลที่ประเทศไทยมีต่อประเทศสมาชิก ได้แก่ 1) หลักเกณฑ์การจําแนกสารที่มีลักษณะเป็นสารยับยั้งการทํางานของต่อมไร้ท่อของสหภาพยุโรป 2) กฤษฎีกา ที่ 116 กฎเกณฑ์และเงื่อนไขในการผลิต ประกอบนําเข้า การประกันและการซ่อมบํารุงรถยนต์ ของเวียดนาม และ 3) ข้อกังวลที่ประเทศสมาชิกมีต่อประเทศไทย ได้แก่ กฎกระทรวงการคลัง เรื่อง การขออนุญาตนําสุราเข้ามาในราชอาณาจักร ของกรมสรรพสามิต
ทั้งนี้ ผู้แทนประเทศไทยได้มีการประชุมทวิภาคีกับสหภาพยุโรป เพื่อชี้แจงความคืบหน้าการจัดทํารูปภาพคําเตือนบนฉลากเครื่องดื่มแอลกอฮอล์ของกรมควบคุมโรค และการปรับปรุงแก้ไขเกณฑ์การวิเคราะห์สุราเพื่อการขออนุญาตนําเข้าของกรมสรรพสามิต
รัฐบาลไทย-ข่าวทำเนียบรัฐบาล-“อนุทิน” ร่วมประชุมรัฐมนตรีสาธารณสุขอาเซียน ครั้งที่ 14 ณ ประเทศกัมพูชา
วันศุกร์ที่ 30 สิงหาคม 2562
“อนุทิน” ร่วมประชุมรัฐมนตรีสาธารณสุขอาเซียน ครั้งที่ 14 ณ ประเทศกัมพูชา
รองนายกรัฐมนตรีและรัฐมนตรีว่าการกระทรวงสาธารณสุข เข้าร่วมการประชุมรัฐมนตรีสาธารณสุขอาเซียน ครั้งที่ 14 ที่เมืองเสียมราฐ กัมพูชา พร้อมลงนามข้อตกลงจัดตั้งศูนย์อาเซียนเพื่อผู้สูงวัยอย่างมีศักยภาพและนวัตกรร
รองนายกรัฐมนตรีและรัฐมนตรีว่าการกระทรวงสาธารณสุข เข้าร่วมการประชุมรัฐมนตรีสาธารณสุขอาเซียน ครั้งที่ 14 ที่เมืองเสียมราฐ กัมพูชา พร้อมลงนามข้อตกลงจัดตั้งศูนย์อาเซียนเพื่อผู้สูงวัยอย่างมีศักยภาพและนวัตกรรม
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ว่า ได้เข้าร่วมการประชุมรัฐมนตรีสาธารณสุขอาเซียน ครั้งที่ 14 (The 14thASEAN Health Minister’s Meeting: AHMM) ในวันที่ 29 สิงหาคม ที่ผ่านมา ณ เมืองเสียมราฐ ราชอาณาจักรกัมพูชา โดยในปีนี้ประเทศไทยได้รับเกียรติให้ร่วมกล่าวถ้อยแถลงต่อที่ประชุมภายใต้หัวข้อ “การเร่งให้ประชาชนทุกคนในอาเซียนมีสุขภาพดีถ้วนหน้า” โดยแลกเปลี่ยนประสบการณ์การดําเนินงานนโยบายหลักประกันสุขภาพถ้วนหน้าของไทย เน้นย้ําการให้ความสําคัญกับการสาธารณสุขมูลฐาน การส่งเสริมสุขภาพ และการป้องกันโรค พร้อมร่วมลงนามข้อตกลงการจัดตั้งศูนย์อาเซียนเพื่อผู้สูงวัยอย่างมีศักยภาพและนวัตกรรม (ASEAN Centre for Active Ageing and Innovation: ACAI) เพื่อรับมือ การก้าวสู่สังคมสูงวัยของประเทศในภูมิภาค ซึ่งประเทศไทยได้ริเริ่มและผลักดันให้เกิดความร่วมมือในอาเซียนด้านการสูงวัยอย่างมีศักยภาพ (Active Ageing) เตรียมเปิดศูนย์ ACAI พื้นที่กรุงเทพมหานคร ช่วงการประชุมสุดยอด อาเซียน (ASEAN Summit) ครั้งที่ 35 ในเดือนพฤศจิกายน 2562 นี้ โดยระหว่างการประชุม รัฐมนตรีว่าการกระทรวงสาธารณสุข ได้เป็นผู้นําการออกกําลังกายด้วยการเต้น “Chicken Dance” เพื่อสร้างความกระฉับกระเฉง ลดการเนือยนิ่งให้แก่ผู้เข้าร่วมประชุม และสนับสนุนให้มีการยืดเหยียดร่างกายในระหว่างการประชุมที่ใช้เวลานาน
นอกจากนี้ ยังมีการร่วมมือกับรัฐมนตรีสาธารณสุข 9 ประเทศสมาชิกอาเซียน ให้การรับรองปฏิญญาอาเซียนว่าด้วยความมั่นคงและการพึ่งตนเองด้านวัคซีนในภูมิภาคอาเซียน (ASEAN Leaders’ Declaration on ASEAN Vaccine Security and Self-Reliance, ALD-AVSSR) ยกระดับการเสริมสร้างขีดความสามารถในการพึ่งพาตนเองด้านวัคซีน สร้างความเข้มแข็งร่วมกันของประเทศสมาชิกอาเซียน และเพิ่มการเข้าถึงระบบสุขภาพที่ดีและมีคุณภาพของประชาคมอาเซียน
ทั้งนี้ ภายหลังการประชุม รองนายกรัฐมนตรีและรัฐมนตรีว่าการกระทรวงสาธารณสุขได้หารือทวิภาคีกับรัฐมนตรีสาธารณสุขสิงคโปร์ เพื่อกระชับความสัมพันธ์ที่ดีระหว่างสองประเทศ โดยเฉพาะการจัดการปัญหาด้านสาธารณสุข รวมถึงการจัดการเพื่อรองรับสังคมผู้สูงอายุด้วย
***************************************** 30 สิงหาคม 2562
รัฐบาลไทย-ข่าวทำเนียบรัฐบาล-รองนายกฯ ประจินฯ เป็นประธานการประชุมคณะกรรมการขับเคลื่อนการดำเนินนโยบายเพื่อใช้ประโยชน์ จาก Big Data ครั้งที่ 2/2561
วันศุกร์ที่ 14 กันยายน 2561
รองนายกฯ ประจินฯ เป็นประธานการประชุมคณะกรรมการขับเคลื่อนการดําเนินนโยบายเพื่อใช้ประโยชน์ จาก Big Data ครั้งที่ 2/2561
รองนายกฯ
พลอากาศเอก ประจิน จั่นตอง รองนายกรัฐมนตรี เป็นประธานการประชุมคณะกรรมการขับเคลื่อนการดําเนินนโยบายเพื่อใช้ประโยชน์ข้อมูลขนาดใหญ่ (Big Data) ศูนย์ข้อมูล (Data Center) และคลาวด์คอมพิวติ้ง (Cloud Computing) ครั้งที่ 2/2561 เมื่อวันที่ 13 กันยายน 2561 ณ ห้องประชุมคณะรัฐมนตรี ชั้น 2 อาคารสํานักเลขาธิการคณะรัฐมนตรีหลังใหม่ ทําเนียบรัฐบาล โดยมี ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) พร้อมด้วย นางสาวอัจฉรินทร์ พัฒนพันธ์ชัย ปลัดกระทรวงดิจิทัลฯ และผู้บริหารกระทรวงฯ เข้าร่วมการประชุมดังล่าว ทั้งนี้ที่ประชุมฯ ได้พิจารณาให้ความเห็นชอบให้สํานักงานคณะกรรมการดิจิทัลเพื่อเศรษฐกิจและสังคมแห่งชาติ (สดช.) ดําเนินโครงการจัดตั้งสถาบันส่งเสริมการวิเคราะห์และบริหารข้อมูลภาครัฐ โดยขอรับการสนับสนุนงบประมาณจากกองทุนพัฒนาดิจิทัลเพื่อเศรษฐกิจและสังคม (กองทุนดีอี) สถาบันฯ มีภารกิจวิเคราะห์และนําเสนอข้อมูลประกอบการตัดสินใจของรัฐบาล และคณะกรรมการระดับชาติ พร้อมให้คําปรึกษาด้านการจัดหาวิเคราะห์ และบริหารจัดการข้อมูลเพื่อการใช้ประโยชน์อย่างเป็นรูปธรรม รวมถึงการยกระดับความสามารถและทักษะของบุคลากรของรัฐ ตลอดจนการสนับสนุนความร่วมมือทางวิชาการ วิจัย และบริหารจัดการองค์ความรู้ด้าน Big Data Analytics
***********************
รัฐบาลไทย-ข่าวทำเนียบรัฐบาล-ธ.ก.ส.เปิดรับฝาก “สลากออมทรัพย์ ชุดเกษตรมั่งคั่ง 2”
วันพฤหัสบดีที่ 15 กุมภาพันธ์ 2561
ธ.ก.ส.เปิดรับฝาก “สลากออมทรัพย์ ชุดเกษตรมั่งคั่ง 2”
ธ.ก.ส.เปิดรับฝาก “สลากออมทรัพย์ ชุดเกษตรมั่งคั่ง 2”  จํานวน 600 ล้านหน่วย หน่วยละ 100 บาท ลุ้นรางวัลที่ 1 สูงถึง 10 ล้านบาท  เปิดรับฝาก 19 กุมภาพันธ์ 2561 นี้เป็นต้นไป
นายอภิรมย์ สุขประเสริฐ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธ.ก.ส.เปิดรับฝากสลากออมทรัพย์ ธ.ก.ส.ชุดเกษตรมั่งคั่ง 2 จํานวน 600 ล้านหน่วย หน่วยละ 100 บาท รวมวงเงิน 60,000 ล้านบาท เพื่อส่งเสริมการออมเงินให้กับประชาชน รวมถึงเพื่อตอบสนองความต้องการของลูกค้าที่ซื้อสลากออมทรัพย์ ธ.ก.ส.ชุดที่ 1 ซึ่งทยอยครบกําหนดในช่วงเดือนมกราคม - มิถุนายน 2561 ให้สามารถร่วมออมเงินกับสลากออมทรัพย์ ธ.ก.ส.ได้อย่างต่อเนื่อง โดยเริ่มรับฝากตั้งแต่วันที่ 19 กุมภาพันธ์ 2561 เป็นต้นไป ที่ ธ.ก.ส.ทุกสาขาทั่วประเทศ อายุสลากฯ 3 ปี โดยผู้ฝากนอกจากได้รับดอกเบี้ยแล้ว ยังมีสิทธิ์ลุ้นรางวัลทุกเดือน รวม 36 ครั้ง ออกรางวัลครั้งแรกในวันที่ 16 มีนาคม 2561
สลากออมทรัพย์ ธ.ก.ส.ชุดเกษตรมั่งคั่ง 2 มีรางวัลประกอบด้วย รางวัลที่ 1 มี 1 รางวัล มูลค่า 10,000,000 บาท รางวัลที่ 1 ต่างหมวดมี 59 รางวัล ๆ ละ 20,000 บาท รางวัลที่ 2 มี 180 รางวัล ๆ ละ 10,000 บาท รางวัลที่ 3 มี 600 รางวัล ๆ ละ 5,000 บาท รางวัลที่ 4 มี 1,200 รางวัล ๆ ละ 2,000 บาท รางวัลที่ 5 มี 6,000 รางวัล ๆ ละ 1,000 บาท รางวัลเลขท้าย 4 ตัว มี 60,000 รางวัล ๆ ละ 90 บาท รางวัลเลขท้าย 3 ตัว
มี 1,200,000 รางวัล ๆ ละ 45 บาท รวมรางวัลต่อเดือนทั้งสิ้น 1,268,040 รางวัล คิดเป็นเงิน 83,780,000 บาท เมื่อฝากครบกําหนด 3 ปี ผู้ฝากจะได้รับดอกเบี้ยหน่วยละ 0.75 บาท คิดเป็นอัตราดอกเบี้ยร้อยละ 0.25 ต่อปี สําหรับผู้ที่ฝากไม่ครบ 3 เดือน จะถูกหักค่าธรรมเนียมการถอนสลากออมทรัพย์ หน่วยละ 2 บาท และผู้ที่ถอนคืนก่อนครบกําหนดจะไม่ได้รับดอกเบี้ย
ทั้งนี้สามารถตรวจผลการออกรางวัลทางเว็บไซด์ของธนาคาร www.baac.or.th และทางสถานีวิทยุกระจายเสียงแห่งประเทศไทย คลื่นความถี่ AM891 กิโลเฮิรตซ์ชรับ มการถ่ายทอดสดการออกรางวัลผ่านทาง BAAC Appication และผ่าน www.baac.or.th หรือสามารถตรวจรางวัลทางโทรศัพท์หมายเลข 1900190198 และหมายเลข 1900222299 หรือทางเครือข่ายโทรศัพท์เคลื่อนที่ โดยกด *499222 นอกจากนั้น สําหรับผู้ฝากสลากออมทรัพย์ ธ.ก.ส.ชุดเกษตรมั่งคั่ง 2 ตั้งแต่วันที่ 19 กุมภาพันธ์ 2561 ถึง 30 เมษายน 2561 พร้อมผูกบัญชีออมทรัพย์คู่ และเปิดใช้บริการ ธ.ก.ส. A-Mobile ผู้ฝากมีสิทธิ์ลุ้นรางวัลทองคําแท่งหนัก 5 บาท จํานวน 18 รางวัล 1 คนต่อ 1 สิทธิ์ โดยจับรางวัลในเดือนพฤษภาคม 2561
หากท่านใดสนใจสามารถติดต่อสอบถามรายละเอียดเพิ่มเติมเกี่ยวกับการฝากสลากออมทรัพย์ธ.ก.ส.ชุดเกษตรมั่งคั่ง 2 ได้ที่ http://www.baac.or.th หรือ ที่ ธ.ก.ส.ทุกสาขาทั่วประเทศใกล้ๆท่าน “ฝาก 100 ลุ้น 10 ล้าน ได้ลุ้นรางวัลที่ 1 ถึง 36 ครั้ง สร้างความมั่นคง เสริมความมั่งคั่ง เพื่อเกษตรกรและตัวคุณเอง”
รัฐบาลไทย-ข่าวทำเนียบรัฐบาล-รมช.ลักษณ์ ติดตามความพร้อมในการผลิตวัคซีนป้องกันโรคพิษสุนัขบ้าในประเทศไทย
วันพุธที่ 25 กรกฎาคม 2561
รมช.ลักษณ์ ติดตามความพร้อมในการผลิตวัคซีนป้องกันโรคพิษสุนัขบ้าในประเทศไทย
รมช.ลักษณ์ ติดตามความพร้อมในการผลิตวัคซีนป้องกันโรคพิษสุนัขบ้าในประเทศไทย
นายลักษณ์ วจนานวัช รัฐมนตรีช่วยว่าการกระทรวงเกษตรและสหกรณ์ เปิดเผยภายหลังลงพื้นที่ติดตามความพร้อมในการผลิตวัคซีนป้องกันโรคพิษสุนัขบ้าในประเทศไทย ณ สํานักเทคโนโลยีชีวภัณฑ์สัตว์ อ.ปากช่อง จ.นครราชสีมา ว่า กระทรวงเกษตรและสหกรณ์ โดยกรมปศุสัตว์ มีแนวทางการดําเนินงานในการผลิตวัคซีนป้องกันโรคพิษสุนัขบ้าในประเทศไทย โดยการเข้าร่วมวิจัยกับสถาบันการศึกษา คือ โครงการพัฒนาวัคซีนป้องกันโรคพิษสุนัขบ้า ชนิดเชื้อตายผลิตจากเซลล์เพาะเลี้ยง (Vero cell) สําหรับคนและสัตว์ โดยสถาบันวัคซีนแห่งชาติ และมหาวิทยาลัยมหิดล ระยะเวลา 5.5 - 6 ปี แบ่งเป็น ในปี 2561 - 2562 จะมีการคัดเลือกเชื้อไวรัส ในโครงการคัดเลือกสายพันธุ์ไวรัสโรคพิษสุนัขบ้าในประเทศไทยสําหรับพัฒนาเป็นวัคซีน จากนั้นในปี 2563 จะมีการพัฒนาวัคซีนในห้องปฏิบัติการ ในโครงการพัฒนาวัคซีนป้องกันโรคพิษสุนัขบ้าชนิดเชื้อตายผลิตจากเซลล์เพาะเลี้ยง (Vero cell) สําหรับสัตว์ในระดับปฏิบัติการ ในปี 2564 - 2565 จะมีการพัฒนาวัคซีนในระดับ pilot scale ในโครงการพัฒนาวัคซีนป้องกันโรคพิษสุนัขบ้าชนิดเชื้อตายผลิตจากเซลล์เพาะเลี้ยง (Vero cell) สําหรับสัตว์ใน GMP pilot plant ในปี 2566 การทดสอบวัคซีนในสัตว์ ในโครงการทดสอบวัคซีนป้องกันโรคพิษสุนัขบ้าชนิดเชื้อตายผลิตเซลล์เพาะเลี้ยง (Vero cell) สําหรับสัตว์ในภาคสนาม และในปี 2567 การขึ้นทะเบียนยา โดยสํานักงานคณะกรรมการอาหารและยา ทั้งนี้ แผนการผลิตวัคซีนในระดับอุตสาหกรรม ทางองค์การเภสัชกรรมจะผลิตวัคซีนสําหรับคน ส่วนกรมปศุสัตว์จะผลิตวัคซีนสําหรับสัตว์
สําหรับโครงการพัฒนาวัคซีนป้องกันโรคพิษสุนัขบ้าสําหรับสัตว์ โดยคณะสัตวแพทย์ศาสตร์ มหาวิทยาลัยเกษตรศาสตร์ มีแนวทางการดํานินงาน 2 แนวทาง คือ 1) จะมีการพัฒนาวัคซีนป้องกันโรคพิษสุนัขบ้าชนิดเชื้อตายในเซลล์ BHK21 ระยะเวลา 5 ปี แบ่งเป็น การพัฒนาในระดับห้องปฏิบัติการ 2 ปี และการพัฒนาในระดับ Pilot scale 3 ปี และ 2) การพัฒนาวัคซีนป้องกันโรคพืษสุนัขบ้าที่ให้ทางปากสําหรับสุนัข ระยะเวลา 5 ปี แบ่งเป็น การพัฒนาในระดับห้องปฏิบัติการ 2 ปี และการพัฒนาในระดับ Pilot scale 3 ปี
นอกจากนี้ ยังมีแนวทางการดําเนินงานในการนําเข้า bulk vaccine เพื่อแบ่งบรรจุ มีแผนการดําเนินการ ในระยะ 3 ปี ได้แก่ 1) การศึกษาความเป็นไปได้ในการนําเข้า bulk vaccine เพื่อแบ่งบรรจุ 2) การปรับปรุงโรงงานเพื่อยื่นขอรับรอง GMP และ 3) การขึ้นทะเบียนยาแบ่งบรรจุ กับสํานักงานคณะกรรมการอาหารและยา
รัฐบาลไทย-ข่าวทำเนียบรัฐบาล-รองปลัดฯ ภานุวัฒน์ ให้การต้อนรับสมาคมการซ่อมรถยนต์แห่งประเทศไทย
วันพฤหัสบดีที่ 5 ธันวาคม 2562
รองปลัดฯ ภานุวัฒน์ ให้การต้อนรับสมาคมการซ่อมรถยนต์แห่งประเทศไทย
นายภานุวัฒน์ ตริยางกูรศรี รองปลัดกระทรวงอุตสาหกรรม  ให้การต้อนรับสมาคมการซ่อมรถยนต์แห่งประเทศไทย
วันนี้ (4 ธันวาคม 2562) เวลา 16.00 น. นายภานุวัฒน์ ตริยางกูรศรี รองปลัดกระทรวงอุตสาหกรรม พร้อมด้วย นายกัมปนาท รุ่งเรืองชัยศรี ผู้อํานวยการกองบริหารจัดการกากอุตสาหกรรม นายรินทวัฒน์ สมบัติศิริ ผู้อํานวยการกองพัฒนาระบบมาตรฐานงานกํากับโรงงาน และเจ้าหน้าที่จากกรมโรงงานอุตสาหกรรม ให้การต้อนรับ นางสาวธัญยกันต์ ศรีอังกูรธนรัฐ นายกสมาคมการซ่อมรถยนต์แห่งประเทศไทย และคณะ ในโอกาสเข้าพบและแนะนําตัวแทนสมาคมฯ ณ ห้องประชุมชุณหะวัณ ชั้น 3 สํานักงานปลัดกระทรวงอุตสาหกรรม
ทั้งนี้ได้มีการตอบข้อหารือเรื่องแนวทางการปฏิบัติของโรงงานซ่อมรถยนต์​ที่ได้รับใบอนุญาต​ ร.ง.4 และการประกอบกิจการซ่อมรถยนต์ที่ไม่เข้าข่ายเป็นโรงงานควบคุมตามกฎหมายโรงงาน รวมถึงการจัดการกากอุตสาหกรรม​ เพื่อให้เป็นไปตาม พ.ร.บ. โรงงานฉบับใหม่อีกด้วย
รัฐบาลไทย-ข่าวทำเนียบรัฐบาล-พล.อ.สุรเชษฐ์ ชัยวงศ์ หน.ผู้แทนพิเศษของรัฐบาล/รมช.ศธ. เดินทางไปเยี่ยมชมสถาบันโมฮัมเหม็ดที่ 6 เพื่อการฝึกอบรมอิหม่าม
วันศุกร์ที่ 13 กรกฎาคม 2561
พล.อ.สุรเชษฐ์ ชัยวงศ์ หน.ผู้แทนพิเศษของรัฐบาล/รมช.ศธ. เดินทางไปเยี่ยมชมสถาบันโมฮัมเหม็ดที่ 6 เพื่อการฝึกอบรมอิหม่าม
เมื่อวันที่ 12 ก.ค.61 เวลา 1000 ได้เดินทางไปเยี่ยมชมสถาบันโมฮัมเหม็ดที่ 6 เพื่อการฝึกอบรมอิหม่าม
เมื่อวันที่ 12 ก.ค.61 เวลา1000 ได้เดินทางไปเยี่ยมชมสถาบันโมฮัมเหม็ดที่ 6 เพื่อการฝึกอบรมอิหม่าม
สถาบันแห่งนี้ ตั้งขึ้นตามพระราชดําริของ สมเด็จพระราชาธิบดีโมฮัมเหม็ดที่ 6 ของโมร็อกโก เพื่อให้เป็นสถาบันการศึกษาศาสนาอิสลาม ให้แก่อิหม่ามทั้งใน และนอกประเทศ รวมทั้งเป็นสถาบันวิจัยเกี่ยวกับศาสนาอิสลามและวัฒนธรรมอิสลาม วัตถุประสงค์ เพื่อเป็นการปกป้องศาสนาอิสลาม จากลัทธิความเชื่อแบบสุดโต่ง และการบิดเบือนคําสอนของศาสนาอิสลาม
สถาบัน แห่งนี้ มีนักศึกษาทั้งจากโมรอกโกและ ต่างประเทศ เข้ามาศึกษาจํานวนมาก
หลักสูตรการเรียนการสอน ประกอบด้วย
1.วิชาเรียนร่วมกัน อิสลามศึกษาและมนุษย์ศาสตร์
2.วิชา แยกเรียนรายประเทศ ได้แก่ ภูมิศาสตร์และประวัติศาสตร์
3.วิชาเลือกสายอาชีพ ได้แก่ ช่างไฟฟ้า ช่างคอมพิวเตอร์ และช่างตัดเสื้อ
จากการเยี่ยมชม สถาบันโมฮัมเหม็ดที่ 6 เพื่อการฝึกอบรมอิหม่าม ครั้งนี้นับว่าเป็นประโยชน์ อย่างยิ่ง เนื่องจาก เป็นอีกช่องทางหนึ่ง ที่สามารถสร้างโอกาสในความร่วมมือทางการศึกษา และศาสนาอิสลาม ในอนาคตให้กับพี่น้องประชาชน เยาวชนในจังหวัดชายแดนภาคใต้ อีกด้วย